### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Hvad vil vi gerne opnå? Hvorfor stilles forslaget?

Ungeindsatsen for de 18-25-årige været i udbud i foråret 2021.

Vi kan forstå at 7 aktører er valgt ud til at lave aftale med, hvorefter [adresse] og Kompetencehuset er de sidste daghøjskoler i den kommunale beskæftigelsesindsats i [adresse]. De øvrige aktører er landsdækkende operatører som f.eks. AS3 og Falck Healthcare.

I det netop overstået udbud blev Idrætsdaghøjskolen i [adresse] fravalgt. Ved det forrige i 2016 røg AOF Aarhus og samtidig opgav Byhøjskolen at byde ind på opgaven.

På den ene side er det godt at se flere aktører byder ind, også private landsdækkende som nævnt, og på den anden side har der tilsyneladende været usikkerhed om præmissen for fortsat leverance lige som der også bør lægges vægt på, at lokale kræfter og daghøjskoler, med deres mere specialiserede tilgang, fortsat er tilgængelige som leverandører i ungeindsatsen, især m.h.t. Unge sårbare.

Med så forskellig en gruppe af unge kontanthjælpsmodtagere er såvel ressourcer som behov meget forskellige. Det skal indsatsen også være, hvis den skal lykkes. Og det skal være det rette tilbud på det rette tidspunkt.

Der er stor forskel på, om behovet er at finde en praktikplads til en ung, der ressourcemæssigt er parat til det. Eller om der er oftest, er tale om hos daghøjskolerne, en sårbar ung, der via et daghøjskoleophold i et fællesskab med en tæt daglig kontakt og sparring igen skal kunne finde vejen og forberede sig til uddannelse gennem et undervisningsforløb, hvor der også finder reel læring sted.

På [adresse]Aarhus Daghøjskole favner man desuden fagligt bredt. Fra et højt kvalitativt IT Tech forløb, der især appellerer til unge mænd. Til det kreative eller det sociale område, hvor man f.eks. kan forberede sig til at arbejde indenfor SOSUområdet. Alle områder hvor man i dag og i fremtiden har et stort behov for arbejdskraft.

Men med den udmeldte administrative håndtering af det netop afsluttede udbud, vil det ikke længere være tilfældet. Med et meget lille antal deltagere vil man på daghøjskolen ikke kunne opretholde et fællesskab og et tværgående undervisningsmiljø.

Kompetencehuset/Aarhus Daghøjskole har ved udbuddet fået tildelt en kvoteramme på 25 deltagerpladser, hvilket er knapt en halvering af den ramme på 40 deltagerpladser, som skolen har haft de sidste to år, og knap en tredjedel af det skolen fik tildelt ved opstarten af rammeaftalen i 2016, svarende til en reduktion i økonomi på små 3 mio. Kr/år (sammenlignet med 2016-tal). Vi har fået oplyst at de store aktører har fået tildelt 40 deltagerpladser.

Konsekvensen af ikke at have fået 40, men blot 25 pladser, betyder reelt at den økonomiske præmis for buddet er væk og en de facto lukning at kompetencehuset, især fordi der er meget kort tidsramme at reagere på /tilpasse hhv. omstrukturere driften på fra tildeling til leverance. Der er tvivl om præmissen for dette hhv. om alle aktører er behandlet lige m.h.t. Præmissen for fortsat leverance.

Vi har som samfund desværre måske mere end nogensinde brug for skolemiljøer, hvor sårbare og udsatte unge kan indgå i stærke fællesskaber, få faglig opkvalificering og finde motivation til job og uddannelse. Vi er på vej ud af en corona-pandemi som har affødt ensomhed, angst og psykisk mistrivsel. Vi står midt i en klimakrise, hvor vi har et kæmpe dannelsesprojekt foran os omkring bæredygtig livsstil. Vi mener det er væsentligt at bevare de lokale daghøjskoler i leverandørkæden og især på de specialiserede tilbud og projekter, og at området derfor bør ses på med en højere prioritet.

Vi mener at såfremt Kompetencehuset/Aarhus Daghøjskoles tilbud til især unge sårbare falder bort som konsekvens af en så kraftig reduceret tildeling, så vil tilbuddet komme til at mangle både kvalitativt og kvantitativt i den kommende periode, og der vil også mistes fleksibilitet i forhold til forvaltningens muligheder for at supplere op med deltager pladser efter behov (som vurderes at være stigende). I sidste ende står såvel de sårbare unge som [adresse] tilbage som taberne i denne kabale, og det mener vi bør adresseres.

Eventuelle input til hvem, hvad, hvordan og hvor mange ressourcer

Det betyder, at det Det Konservative Folkeparti indstiller følgende til budget:

1) at Kompetencehuset/Aarhus Daghøjskole tildeles 15 ekstra deltagerpladser, til i alt 40, således som de to foregående år, hvilket i økonomi kan omsættes til en ekstrabevilling på mellem 1 og 1,5 mio. Kr./år, men med omgående virkning.

2) at der gennemføres en revision af udbudsprocessen hhv. timing, med henblik på at undgå lignende situationer fremadrettet

3) at der i [adresse] indkøbspolitik på området indarbejdes et hensyn til såvel historisk leverance kvalitet og pålidelighed, samt et hensyn til lokale leverandører, herunder især m.h.t. Specialiserede tilbud og projekter.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.